Man uit dolosse by Durbanse hawe gered - Maroela Media
Durbanse hawe (Foto: http://readmt.com/blog/article/2012/12/03/port-focus-durban/ via NSRI)
'n 50-jarige man word vir vermoedelik rugbeserings behandel nadat hy tussen die dolosse by South Arm in Durban se hawe ingeval het.
"Die Nasionale Seereddingsinstituut (NSRI) is omstreeks 18:40 deur Transnet-haweowerheid ontbied nadat die man tussen die dolosse ingeval het," het Andre Fletcher, NSRI Durban-stasiebevelvoerder, gesê.
"Paramedici en reddingsbeamptes van die NSRI en die polisie het die man tussen die dolosse gevind in 'n plek wat moeilik toeganklik was," het Fletcher bygevoeg. 'n Paramedikus van Netcare 911 moes met een van die NSRI se reddingsvaartuie van die water se kant af na die toneel gebring word.
"Hy is vir stompvoorwerptraumabeserings en vermoedelik rugbeserings behandel. Hy is op die toneel gestabiliseer voor hy in 'n ER24-ambulans na 'n nabygeleë hospitaal geneem is." Dit is nog nie duidelik hoe die man geval het nie.
Graag wil ek net verneem die Vaaldam is 103% vol. Wanneer word die waterbeperking opgehef. Julle gee altyd baie goeie Nuus,